Prostorije vlasotinačkih naprednjaka osvanule su jutros sa uvredljivim grafitima na zidovima. Iz Opštinskog odbora SNS kažu da su slučaj prijavili policiji, ali i da je ovakav vid izražavanja drugačijeg stava neprihvatljiv.

Naprednjaci smatraju da su od prošle godine, od kada su na vlasti, uradili više od bilo koje dosadašnje vlasti u ovoj opštini i da poruke mržnje nikome neće doneti boljitak.

Ako su zbog toga prostorije stranke ispisane porukama uvredljive prirode, onda to pokazuje svu nemoć političkih protivnika koji će za svoje pozicije morati da se takmiče na narednim izborima - navodi se u saopštenju koje potpisuje predsednik Nenad Stojković.